CELEX: 32002D0038
Language: el
Date: 2001-12-27 00:00:00
Title: 2002/38/ΕΚ: Απόφαση της Επιτροπής, της 27ης Δεκεμβρίου 2001, για τον καθορισμό των παραμέτρων των ερευνών και κατάρτισης του κώδικα και των τυπικών κανόνων σχετικά με τη μεταγραφή, υπό μορφή αναγνώσιμη από μηχανογραφική μονάδα, των στοιχείων των ερευνών για τους δενδρώνες ορισμένων οπωροφόρων δέντρων [κοινοποιηθείσα υπό τον αριθμό Ε(2001) 4626]

Avis juridique important

|

32002D0038

2002/38/ΕΚ: Απόφαση της Επιτροπής, της 27ης Δεκεμβρίου 2001, για τον καθορισμό των παραμέτρων των ερευνών και κατάρτισης του κώδικα και των τυπικών κανόνων σχετικά με τη μεταγραφή, υπό μορφή αναγνώσιμη από μηχανογραφική μονάδα, των στοιχείων των ερευνών για τους δενδρώνες ορισμένων οπωροφόρων δέντρων [κοινοποιηθείσα υπό τον αριθμό Ε(2001) 4626]  

Επίσημη Εφημερίδα αριθ. L 016 της 18/01/2002 σ. 0035 - 0053

Απόφαση της Επιτροπήςτης 27ης Δεκεμβρίου 2001για τον καθορισμό των παραμέτρων των ερευνών και κατάρτισης του κώδικα και των τυπικών κανόνων σχετικά με τη μεταγραφή, υπό μορφή αναγνώσιμη από μηχανογραφική μονάδα, των στοιχείων των ερευνών για τους δενδρώνες ορισμένων οπωροφόρων δέντρων[κοινοποιηθείσα υπό τον αριθμό Ε(2001) 4626](2002/38/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/625/ΕΟΚ του Συμβουλίου, της 20ής Ιουλίου 1976, σχετικά με τις στατιστικές έρευνες που πρέπει να διενεργούν τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων(1) και ιδίως το άρθρο 4 παράγραφοι 2 και 4,Εκτιμώντας τα ακόλουθα:(1) Ο εξοπλισμός τον οποίο διαθέτει η Επιτροπή για την ανάλυση των αποτελεσμάτων των ερευνών σχετικά με τους δενδρώνες ορισμένων ειδών οπωροφόρων δένδρων καθώς και η ανάγκη ορθολογικής χρήσης του, επιβάλλουν τη διευκρίνιση των μέσων που είναι αναγνώσιμα από μηχανογραφικές μονάδες συμβατές με τον εξοπλισμό καθώς και τον καθορισμό ενός τυποποιημένου μορφότυπου για τη μεταγραφή των στοιχείων, υπό μορφή αναγνώσιμη από μηχανογραφική μονάδα.(2) Σε ορισμένες ζώνες παραγωγής, υπάρχουν ομοιογενείς κλιματικές και αγρονομικές συνθήκες οι οποίες αντιστοιχούν σε μια αρκετά ικανοποιητική ομοιομορφία των αποδόσεων σε καρπούς ανά εκτάριο. Η χρησιμοποίηση των αποτελεσμάτων των ερευνών για κάθε μία από τις εν λόγω ζώνες παραγωγής αυξάνει την ακρίβεια των μεσοπρόθεσμων προβλέψεων της παραγωγής. Θα πρέπει να καθορισθούν τα όρια των εν λόγω ζωνών παραγωγής.(3) Είναι απαραίτητη η διεξαγωγή έρευνας για τα τεχνικά χαρακτηριστικά που ενδέχεται να τροποποιούνται, προκειμένου να διασφαλίζεται η συνεχής προσαρμογή των στατιστικών στις εκάστοτε οικονομικές συνθήκες.(4) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής γεωργικών στατιστικών, που συστάθηκε με την απόφαση 72/279/ΕΟΚ του Συμβουλίου(2),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα όρια των ζωνών παραγωγής που πρέπει να καθορισθούν καθώς και οι αντίστοιχοι κωδικοί τους απαριθμούνται στο παράρτημα Ι της παρούσας απόφασης.Άρθρο 2Οι στατιστικές κατηγορίες που αφορούν την ηλικία των δένδρων των δενδρώνων που προβλέπονται στο άρθρο 2 παράγραφος 1 σημείο B της οδηγίας 76/625/ΕΟΚ απαριθμούνται στο παράρτημα II της παρούσας απόφασης.Άρθρο 3Τα είδη οπωρών καθώς και οι ποικιλίες που αναφέρονται στο άρθρο 2 παράγραφος 1 σημείο A της οδηγίας 76/625/ΕΟΚ απαριθμούνται στο παράρτημα III της παρούσας απόφασης.Άρθρο 4Οι στατιστικές κατηγορίες που αφορούν την αμιγή φυτεμένη έκταση, ο αριθμός των δένδρων καθώς και η πυκνότητα εμφυτεύσεως που προβλέπονται στο άρθρο 2 παράγραφος 1 σημείο Γ της οδηγίας 76/625/ΕΟΚ απαριθμούνται στο παράρτημα IV της παρούσας απόφασης.Άρθρο 5Οι κωδικοί μεταγραφής, σε ηλεκτρονικό μέσο ή μορφή πολυμέσου, των στοιχείων που προβλέπονται στο άρθρο 4 της οδηγίας 76/625/ΕΟΚ πρέπει να συμφωνούν με την περιγραφή που περιλαμβάνεται στο παράρτημα V της παρούσας απόφασης.Άρθρο 6Η παρούσα απόφαση απευθύνεται στα κράτη μέλη.Βρυξέλλες, 27 Δεκεμβρίου 2001.Για την ΕπιτροπήPedro Solbes MiraΜέλος της Επιτροπής(1) ΕΕ L 218 της 11.8.1976, σ. 10.(2) ΕΕ L 179 της 7.8.1972, σ. 1.ΠΑΡΑΡΤΗΜΑ IΌρια ζωνών παραγωγής (ενδεχομένως ανά είδος) με τους κωδικούς τους>ΘΕΣΗ ΠΙΝΑΚΑ>ΠΑΡΑΡΤΗΜΑ IIΗλικιακές κατηγορίες εμφύτευσης ορισμένων ειδών οπωροφόρων δένδρωνΟι ηλικιακές κατηγορίες(1) καθορίζονται ως εξής:>ΘΕΣΗ ΠΙΝΑΚΑ>Η έκταση κάθε κατηγορίας προσδιορίζεται σε αρ.(1) Η ημερομηνία υπερεμβολιασμού δεν επηρεάζει την ηλικία των δένδρων.ΠΑΡΑΡΤΗΜΑ IIIΚωδικοί ανά είδος και ποικιλία οι οποίοι πρέπει να χρησιμοποιούνται για τη διαβίβαση στην Επιτροπή των αποτελεσμάτων των στατιστικών ερευνών για τους δενδρώνες ορισμένων ειδών οπωροφόρων δένδρων>ΘΕΣΗ ΠΙΝΑΚΑ>ΠΑΡΑΡΤΗΜΑ IVΚατηγορίες πυκνότητας εμφύτευσης ορισμένων ειδών οπωροφόρων δένδρων>ΘΕΣΗ ΠΙΝΑΚΑ>ΠΑΡΑΡΤΗΜΑ VΠροδιαγραφές ηλεκτρονικής υποβολής των στοιχείων1. Οι πληροφορίες που καταγράφονται σύμφωνα με τα χαρακτηριστικά που προβλέπονται στο άρθρο 2 της οδηγίας 76/625/ΕΟΚ πρέπει να διαβιβάζονται στην Επιτροπή σε ηλεκτρονικό μέσο ή κάποια μορφή πολυμέσου.2. Οι πληροφορίες βασίζονται στα αποτελέσματα της έρευνας αλλά δεν αφορούν μεμονωμένες εκμεταλλεύσεις.3. Τα δεδομένα θα καταγράφονται με βάση το μορφότυπο TXT με εγγραφές σταθερού μήκους (58 χαρακτήρες).4. Δομή της εγγραφής:Κάθε εγγραφή αποτελείται από τα ακόλουθα 12 πεδία:>ΘΕΣΗ ΠΙΝΑΚΑ>Οι πληροφορίες πρέπει να εγγράφονται στη δεξιά πλευρά κάθε πεδίου. Η κωδικοποίηση για τα πέντε πρώτα πεδία παρέχεται στις ειδικές διατάξεις του παρόντος παραρτήματος καθώς και τα έξι πεδία, που περιέχουν την έκταση σε αρ για κάθε μία από τις έξι ηλικιακές κατηγορίες, που ακολουθούν κάθε ένα από τα επτά ψηφία.5. Τα κράτη μέλη προσδιορίζουν, στα έγγραφα διαβίβασης, τον αριθμό των ειδών και τον αριθμό των ποικιλιών κάθε είδους.